**ТЕХНИЧКА СПЕЦИФИКАЦИЈА**

**ЈН број 32/24 – Радионичка средства за прање (прање делова и одржавање хигијене аутобуса)**

|  |  |  |  |  |  |
| --- | --- | --- | --- | --- | --- |
| **Р. број** | **Складишни број** | **Назив добара** | **Јединица мере** | **Оквирна количина** | **Запремина паковања** |
| 1 | 31021006 | АУТОШАМПОН | литар | 700 | до 50 l |
| 2 | 31021030 | ФЛАНЕЛ У РОЛНИ | метар | 200 | - |
| 3 | 31021038 | ПУЦВАЛ (бели, 100% памук) | килограм | 650 | до 10 kg |
| 4 | 31021112 | СРЕДСТВО PULIMAX ЗА УНУТРАШЊОСТ АУТОБУСА - или одговарајуће | литар | 1400 | до 20 l |
| 5 | 31021149/1 | СРЕДСТВО ЗА СКИДАЊЕ ГРАФИТА - ТЕЧНО | литар | 10 | до 5 l |
| 6 | 31021181 | ДЕСТИЛОВАНА ВОДА | литар | 1500 | до 10 l |
| 7 | 31021114 | СРЕДСТВО СУПЕР-МАФРАСОЛ ПРАЊЕ МОТОРА или одговарајуће | литар | 1000 | до 20 l |
| 8 | 31021061 | БЕНЗИН МЕДИЦИНСКИ | литар  | 1700 | 1 l |
| 9 | 31021054/1 | СЈАЈ ЗА СТАКЛО 2/1 ЛИТРА | литар  | 3000 | 2 l |
| 10 | 31021017 | КИСЕЛИНА СОНА | литар  | 25 | 1 l |
| 11 | 31021203 | СРЕДСТВО ЗА СКИДАЊЕ ЖВАКАЋИХ ГУМА 600ml | паковање | 10 | 600ml |

**Технички захтеви**

* **За наведенo добрo под редним бројем 4** – **Средство Pulimax за унутрашњост аутобуса или одговарајуће**, средство мора да буде биоразградиво 100%, да има PH до 8, што се доказује безбедносним листом.

 Захтевано паковање: 20l или 1l.

* **За наведенo добрo под редним бројем 5** – **Средство за скидање графита,** средство мора да буде биоразградиво мин 90%, што се доказује безбедоносним листом.
* **За наведенo добрo под редним бројем 7** – **средство супер мафрасол за прање мотора или одговарајуће**, средство мора да буде биоразградиво 100%, да има PH до 12 и да не подлеже ADR-u, што се доказује безбедносним листом.

Захтевано паковање: 20l или 1l.

* **Наведенo добрo под редним бројем 8** –**бензин медицински**, тзв. бензин за чишћење или лаки бензин, прочишћен од сумпора, олова и других састојака који би могли бити отровни и без додатака боја и непријатног мириса.

Захтевано паковање од 1l.

* **Наведено добро под редним бројем 9 – сјај за стакло 2/1 литра**, је за зимске услове, тако да се захтева да остане у течном стању на -20 °C.

Захтевано паковање од 2l.

* **Наведено добро под редним бројем 10 – киселина сона**, концентрација од 18%.

Захтевано паковање од 1l.

* **За наведенo добрo под редним бројем 11** – **Средство за скидање жвакаћих гума,** средство мора да буде биоразградиво мин 90%, што се доказује безбедоносним листом.
* Сва понуђена добра морају бити испоручена у оригиналној амбалажи произвођача.
* На сваком добру мора бити истакнута декларација на српском језику, у складу са Законом о здравственој исправности предмета опште употребе („Службени гласник РС“ број 92/2011), у супротном ће понуда бити одбијена као неприхватљива.
* За добра под редним бројем 1, 4, 5, 7, 8 и 11 обавезно доставити безбедносни лист, (safety data sheet), на српском језику, приликом подношења понуде као и приликом сваке испоруке добара. Безбедносни лист се односи на добра (производе) који спадају у групу опасних материја. У смислу прописа опасне материје јесу експлозивне, запаљиве оксидирајуће, отровне, гадне заразне, корозивне, канцерогене и радиоактивне материје утврђене стандардима и другим прописима, а које се производе, користе или складиште у процесу рада, као и материја чија су својства, када су везане за неке супстанце, опасна по живот и здравље запослених.

* Ако су у питању добра која се увозе (страног порекла) безбедносни лист мора бити преведен и контролисан од стране овлашћеног саветника за хемикалије, ради сигурности у обезбеђивању превентивних мера прописаних Правилником о превентивним мерама за безбедан и здрав рад при излагању хемијским материјама („Службени гласник РС“, број 106/2009, 117/2017 i 107/2021).

* Произвођач, односно понуђач у понуди је дужан да наведе све безбедносно техничке податке, важне за отклањање ризика на раду у складу са чланом 24. Закона о безбедности и здрављу на раду („Службени гласник РС“, број 101/2005,91/2015 i 113/2017) и додатне информације важне за процену ризика, и ако је могуће специфичну процену ризика за кориснике, у супротном понуда ће бити одбијена као неприхватљива.

**Узорци**

За сва понуђена добра, Понуђач је дужан да заједно са понудом достави узорак понуђеног добра, у оригиналном паковању произвођача и декларацијом произвођача на српском језику, на основу које се недвосмислено може утврдити ознака произвођача добра и квалитет понуђеног добра (узорак не мора бити у паковању од 50 литара, односно 25 литара али мора бити у оригиналном паковању произвођача (најмање паковање на тржишту), Понуђач не може доставити узорак тако што ће из већег паковања пресипати понуђено добро у неоригиналну амбалажу, а у супротном понуда ће бити одбијена као неприхватљива.

Узорци се достављају до истека рока за подношење понуда, на адресу наручиоца. Узорци морају бити посебно упаковани са назнаком: „**Узорци за јавну набавку број** **32/24**“. На паковању мора бити назначен назив, број телефона и адреса понуђача.

Уколико понуђач не достави тражене узорке, понуда ће бити одбијена као неприхватљива.

Приликом пријема узорака, на паковању узорака биће наведен број под којим су заведени, датум и час пријема узорака. Узорци се достављају ради упоређивања истоветности понуђених добара са добрима која ће се испоручивати током реализације појединачних уговора по оквирном споразуму.

Узорци понуђача, чија понуда буде изабрана као најповољнија биће задржани код наручиоца до истека рока важности оквирног споразума ради упоређивања појединачних испорука са достављеним узорцима.

Достављени узорци осталих понуђача биће враћени понуђачима по окончаном поступку јавне набавке.

**Захтеви у погледу места и рока испоруке**

**Рок испоруке:** Рок за испоруку добара не може бити дужи од **10 дана** од дана пријема писаног захтева за испоруку по појединачном уговору, или од издавања наруџбенице.

Понуђач се обавезује да добра, за све време реализације оквирног споразума и на основу њега закључених уговора или издатих наруџбеница испоручује по требовању-захтеву за испоруку, сукцесивно, према потребама Наручиоца и то до истека врсте и количина добара на које је оквирни споразум, закључен, односно издата наруџбеница а најдуже до истека истог, у складу са захтевима за испоруку Наручиоца у погледу врсте и количине добара.

**Место испоруке** – Франко магацин Наручиоца у Новом Саду, на адреси Футошки пут 46, 21137 Нови Сад.

**Напомена:**

Понуђач је дужан да понуди сва добра наведена у спецификацији. У супротном понуда ће бити одбијена као неприхватљива.

**Напомена:**

**Конкурсна документација састављена је у складу са Законом о јавним набавкама („Сл.гласник РС“, број 91/19), комплетну докуметацију, као и све остале информације о предметном поступку јавне набавке можете видети путем линка:**

[**https://jnportal.ujn.gov.rs/tender-ca/231068**](https://jnportal.ujn.gov.rs/tender-ca/231068)